**Հայտարարություն**

**Պետական գույքի կառավարման կոմիտեն հայտարարում է ներքին մրցույթ՝ քաղաքացիական ծառայության թափուր պաշտոն զբաղեցնելու համար**

Պետական գույքի կառավարման կոմիտեն (այսուհետ Կոմիտե) հայտարարում է **ներքին մրցույթ՝** Կոմիտեի **հաշվապահական հաշվառման և ֆինանսատնտեսական վարչության (այսուհետ՝ Վարչություն) հաշվապահական հաշվառման, ֆինանսական հաշվետվությունների և վճարումների բաժնի (այսուհետ՝ Բաժին) ավագ հաշվապահի** **(այսուհետ՝ Ավագ հաշվապահ) (ծածկագիրը՝ 22-3-26.1-Մ2-2)** քաղաքացիական ծառայության թափուր պաշտոն զբաղեցնելու համար:

**Ավագ հաշվապահի (ծածկագիրը՝ 22-3-26.1-Մ2-2)** պաշտոնի բնութագրի, պաշտոնը զբաղեցնող քաղաքացիական ծառայողի համար սահմանված իրավունքների, պարտականությունների, պաշտոնին ներկայացվող պահանջների՝ պաշտոնի համար պահանջվող կրթության, աշխատանքային ստաժի, մասնագիտական գիտելիքների, կոմպետենցիաների, ինչպես նաև աշխատանքի կազմակերպական լիազորությունների և ղեկավարման շրջանակների մասին տեղեկատվությունը ներառված է պաշտոնի անձնագրում:

**Ավագ հաշվապահի (ծածկագիրը՝ 22-3-26.1-Մ2-2)** քաղաքացիական ծառայության թափուր պաշտոնը զբաղեցնելու համար անցկացվող մրցույթին մասնակցելու համար անհրաժեշտ է ներկայացնեն հետևյալ փաստաթղթերը՝

1. դիմում (առցանց),

2. անձնագիր և/կամ նույնականացման քարտի լուսապատճենը (եթե անձը նույնականացման կամ սոցիալական քարտ չի կցվում, ապա անհրաժեշտ է կցել անձին հանրային ծառայությունների համարանիշ տրամադրելու մասին տեղեկանքի կամ հանրային ծառայությունների համարանիշի տրամադրումից հրաժարվելու մասին տեղեկանքի լուսապատճենը),

3. բարձրագույն կրթությունը հավաստող փաստաթղթի(երի) լուսապատճենը,

4. աշխատանքային գործունեությունը հավաստող փաստաթղթերի լուսապատճենը,

5. արական սեռի անձինք՝ նաև զինվորական գրքույկ կամ դրան փոխարինող ժամանակավոր զորակոչային տեղամասին կցագրման վկայականի լուսապատճենը,

6. լուսանկար՝ 3X4 չափսի:

**Ավագ հաշվապահի** քաղաքացիական ծառայության թափուր պաշտոնը զբաղեցնելու համար անցկացվող մրցույթին մասնակցել ցանկացող ՀՀ քաղաքացիները դիմումները ներկայացնում են առցանց` https://cso.gov.am/internal-external-competitions հղումով` մինչև 2021 թվականի օգոստոսի 6-ը` ժամը 24:00:

Էլեկտրոնային եղանակով դիմում ներկայացնելու համար անհրաժեշտ է այցելել կայքէջի՝ https://cso.gov.am/ **«Գլխավոր»** էջի **«Մրցույթների հայտարարություններ»** բաժնի **«Ղեկավար և մասնագիտական»** ենթաբաժին:

Ծանոթանալով Թեստավորման մասին հրապարակված հայտարարության բովանդակությանը՝ քաղաքացին կարող է հայտարարության տեքստի վերջում նշված **«Դիմել»** ստեղնի օգնությամբ ներկայացնել էլեկտրոնային դիմում:

Լրացնելով «**Իմ էջի»** անձնական տվյալները, կցելով անհրաժեշտ փաստաթղթերը՝ անհրաժեշտ է արդեն իսկ գրանցված օգտատիրոջ էջում՝ **«Մրցույթներ»** բաժնում **Պետական գույքի կառավարման կոմիտեի հաշվապահական հաշվառման և ֆինանսատնտեսական վարչության հաշվապահական հաշվառման, ֆինանսական հաշվետվությունների և վճարումների բաժնի ավագ հաշվապահի (ծածկագիրը՝ 22-3-26.1-Մ2-2)**  քաղաքացիական ծառայության թափուր պաշտոնը զբաղեցնելու համար անցկացվող թեստավորման մասին հրապարակված հայտարարությունը և **«Գործողություններ»** ենթաբաժնի ներքո նշված **«Դիմել»** կոճակով ներկայացնել դիմումը, որից անմիջապես հետո քաղաքացին ստանում է ծանուցում դիմումն ընդունվելու մասին:

Ներկայացված փաստաթղթերի ուսումնասիրության արդյունքում հնարավոր է փաստաթղթերը հետ վերադարձվեն քաղաքացուն՝ խմբագրման համար: Նման դեպքում քաղաքացին պարտավոր է ծանուցումն ուղարկելուց հետո՝ 2 (երկու) աշխատանքային օրվա ընթացքում կրկին դիմել՝ վերացնելով փաստաթղերի թերություններն ու ուղղելով սխալները, որոնց մասին քաղաքացին ծանուցվում է **«Իմ էջի»** **«Ծանուցումներ»** բաժնի և էլեկտրոնային փոստի միջոցով: Փաստաթղթերի թերությունների և սխալերի մասին մեկնաբանությունը քաղաքացին կարող է տեսնել՝ բացելով **«Իմ էջի»** **«Մրցույթներ»** բաժնի համապատասխան հայտարարության հերթական համարից առաջ դրված **«⊕»** նշանը:

Համակարգում գրանցվելուց հետո քաղաքացին իր **«Անձնական էջ»** կարող է մուտք գործել՝ այցելելով https://hartak.cso.gov.am/ հղումի **«Անձնական էջ»** բաժինը, որտեղ անհրաժեշտ է լրացնել գրանցված էլեկտրոնային փոստի հասցեն և գաղտնաբառը։

Սեղմելով **«Դիմել»** ստեղնը՝ բացվում է **«Մուտք»** պատուհանը, որտեղ անհրաժեշտ է լրացնել վավեր էլեկտրոնային փոստի հասցե, գաղտնաբառ և սեղմել **«Գրանցվել»** կոճակը, եթե առաջին անգամ է դիմում ներկայացվում վերոնշյալ կայքէջի միջոցով, իսկ եթե արդեն գրանցված է, անհրաժեշտ է սեղմել **«Մուտք»** կոճակը: Հաջորդ քայլով անհրաժեշտ է բացված պատուհանի վերևի աջ անկյունում՝ **«Իմ էջը»** բաժնում **(«Ծանուցումներ»** (զանգակ նշանի տեսքով է) բաժնի կողքը), լրացնել անձնական տվյալները և **«Կրթություն»,** **«Օտար լեզուներ»**, **«Համակարգչային ծրագրեր»** բաժինները, պարտադիր լրացման ենթակա բոլոր դաշտերը, կցել հայտարարության մեջ նշված անհրաժեշտ փաստաթղթերի լուսապատճենները, լուսանկարը և սեղմել **«Պահպանել»** կոճակը:

Մրցույթի թեստավորման փուլը կանցկացվի 2021 թվականի սեպտեմբերի 3-ին՝ ժամը 11:00-ին Վարչապետի աշխատակազմի քաղաքացիական ծառայության գրասենյակի վարչական շենքում (հասցե՝ ք. Երևան, Տերյան 89):

Մրցույթի հարցազրույցի փուլը կանցկացվի 2021 թվականի սեպտեմբերի 7-ին՝ ժամը 10:30-ին, ք. Երևան, Տիգրան Մեծ 4 հասցեում:

Մրցույթի հարցազրույցի փուլը կանցկացվի **«Հարցարան»** ձևաչափով:

Հիմնական աշխատավարձը **212 309** (երկու հարյուր տասներկու հազար երեք հարյուր ինը) ՀՀ դրամ է:

Նշված պաշտոնին հավակնող անձը պետք է լինի բարեկիրթ, պարտաճանաչ, հավասարակշռված, գործնական, ունենա նախաձեռնողականություն և պատասխանատվության զգացում:

**Թեստում ընդգրկվող մասնագիտական գիտելիքների վերաբերյալ թեստային առաջադրանքները կազմված են հետևյալ բնագավառներից**՝

**ՀՀ հարկային օրենսգիրք**

**հոդվածներ՝ 1, 2, 64, 145**

հղումը՝ <https://www.arlis.am/DocumentView.aspx?docid=109017>

**ՀՀ աշխատանքային օրենսգիրք**

**հոդվածներ՝ 14, 85, 169, 172**

հղումը՝ [https://www.arlis.am/DocumentView.aspx?docid=154246](https://www.arlis.am/DocumentView.aspx?docid=59534)

**«Նորմատիվ իրավական ակտերի մասին» ՀՀ օրենք**

hոդվածներ՝ 2, 4, 30, 34, 37

հղումը՝ <https://www.arlis.am/DocumentView.aspx?DocID=131562>

**«Պետական գույքի կառավարաման մասին» ՀՀ օրենք**

գլուխ II, հոդված՝ 5

գլուխ III, հոդվածնենր՝ 6, 6.1, 7

հղումը՝ <https://www.arlis.am/DocumentView.aspx?docID=94427>

**«Հանրային ծառայության մասին» ՀՀ օրենք**

**հոդվածներ՝ 1, 2, 3, 18, 20**

հղումը՝ <https://www.arlis.am/DocumentView.aspx?DocID=132720>

**«Քաղաքացիական ծառայության մասին» ՀՀ օրենք**

**հոդվածներ՝ 4, 6, 10, 11, 12, 20, 21, 23, 24, 37)**

հղումը՝ <https://www.arlis.am/documentview.aspx?docid=138910>

**«Պետական պաշտոններ և պետական ծառայության պաշտոններ զբաղեցնող անձանց վարձատրության մասին» ՀՀ օրենք**

6-րդ գլուխ, հոդվածներ՝ 20, 21, 22

հղումը՝ <https://www.arlis.am/documentview.aspx?docid=143979>

**«Գանձապետական համակարգի մասին» ՀՀ օրենք**

1-ին գլուխ հոդված՝ 3

3-րդ գլուխ, հոդվածներ՝ 11, 14, 16

հղումը՝ https://www.arlis.am/DocumentView.aspx?docid=65102

**«ՀՀ բյուջետային համակարգի մասին» ՀՀ օրենք**

1-ին գլուխ հոդվածներ՝ 1, 2 , 3

4-րդ գլուխ, հոդվածներ՝ 16, 17, 19, 24, 25

հղումը՝ <https://www.arlis.am/DocumentView.aspx?docid=75497>

**«Հանրային հատվածի կազմակերպությունների հաշվապահական հաշվառման մասին» ՀՀ օրենք**

1-ին գլուխ հոդված՝ 2

3-րդ գլուխ, հոդվածներ՝ 8, 9, 10, 11, 16

4-րդ գլուխ, հոդվածներ՝ 17, 19

հղումը՝ <https://www.arlis.am/documentview.aspx?docid=91454>

**ՀՀ կառավարության 2020 թվականի հունիսի 4-ի «Պետական գույքի վարձակալության տրամադրման, ՀՀ կառավարության 2000 թ. նոյեմբերի 9-ի N 731, 2001 թ. փետրվարի 22-ի N 125 և 2013 թ. հոկտեմբերի 3-ի N 1106-Ն որոշումներն ուժը կորցրած ճանաչելո մասին» N 914-Ն որոշում,**

հղումը՝ https://www.arlis.am/documentView.aspx?docid=143151

**«Գրավոր խոսք»,** Վազգեն Գաբրիելյան, երրորդ լրամշակված հրատարակություն, Լիմուշ հրատարակչություն, Երևան 2012թ.,

էջեր՝ 70, 71, 74, 94, 173, 221, 224, 227, 245-247, 250, 258

հղումը՝ <http://parliament.am/library/books/gravor-khosq.pdf>

**Ինֆորմատիկա 7-րդ դասարան։** Դասագիրք հանրակրթական դպրոցի համար: Ս. Ս. Ավետիսյան, Ս. Վ. Դանիելյան: Մասնագիտական խմբագիր՝ Ռ. Վ. Աղգաշյան: Երևան 2012

1. Տեքստային խմբագրիչներ, §1.2, §1.5, §1.3

2. Համակարգչային հմտություններ, §2.2

6. Էլեկտրոնային աղյուսակներ, §6.2, §6.3, §6.6

հղումը՝ <http://fliphtml5.com/fumf/egdx>

**Թեստում ընդգրկվող կոմպետենցիաների** վերաբերյալ թեստային առաջադրանքները կազմված են տվյալ պաշտոնի համար սահմանված և Հայաստանի Հանրապետության կառավարության պաշտոնական ինտերնետային կայքէջում՝ <https://www.gov.am/am/announcements/item/346/> հրապարակված ընդհանրական կոմպետենցիաներից, մասնավորապես՝

* [Խնդրի լուծում](https://www.gov.am/u_files/file/Haytararutyunner/4.pdf)
* [Հաշվետվությունների մշակում](https://www.gov.am/u_files/file/Haytararutyunner/6.pdf)
* [Բարեվարքություն](https://www.gov.am/u_files/file/Haytararutyunner/3.pdf)
* Տեղեկատվության հավաքագրում, վերլուծություն
* Ծրագրերի մշակում

Մրցույթին մասնակցել ցանկացող քաղաքացիները մրցույթի վերաբերյալ հարցերի և լրացուցիչ տեղեկությունների համար կարող են դիմել Կոմիտեի անձնակազմի կառավարման բաժին (հասցե` ք. Երևան, Տիգրան Մեծ 4 հասցեում), հեռախոսահամար՝ 011-527-300, էլեկտրոնային փոստի հասցե՝ (hr@spm.am):